მუღობი

მუღობი () — მდინარე ტაჯიკეთში, ლახშის რაიონში. წარმოიქმნება მდინარეების სელდარისა და სარდობრუდის შეერთების შედეგად, რომლებსაც წყალი მოაქვთ ვანჯიახისა და ბობაქის მყინვარებიდან. წარმოადგენს მდინარე ვახშის მარცხენა შემადგენელს.

გაედინება პამირის ჩრდილო-დასავლეთ ნაწილში. სიგრძე 88 კმ, აუზის ფართობი 7070 კმ². საზრდოობს მყინვარული და თოვლის წყლით. წყალდიდობა იცის მაისის ბოლოდან ოქტომბრის დასაწყისამდე. წყლის საშუალო ხარჯი დაახლოებით 100 მ³/წმ.Большая советская энциклопедия. — М.: Советская энциклопедия. 1969—1978

1876 წელს მუღობის ხეობა მოინახულა ლევ კოსტენკომ, ხოლო 1877 წელს ივანე მუშკეტოვმა.Ошанин Л. В. Василий Федорович Ошанин: энтомолог и путешественник. 1844-1917 : очерки жизни и деятельности / Л. В. Ошанин, А. А. Азатьян. – М. : Географгиз, 1961. – 95 с. (со списком печатных трудов В. Ф. Ошанина) 1904 წელს მუღობის აუზი შეისწავლა ნიკოლაი კორჟენევსკიმ.Агаханянц О. Е. Между Гиндукушем и Тянь-Шанем: История изучения природы Памира. — Душанбе: Таджикгосиздат, 1962. — 128 с. — 3000 экз. 

მუღობისა და ყიზილსუს შესართავში მდებარეობს საკმაოდ ვრცელი ვაკე ტაჯიკების სოფლებით. ვაკის ზედაპირზე წესიერად, რამდენიმე მწკრივად აღმართულია ბორცვები, რომელთა მასალა ოდესღაც ვანჯიახის მყინვარს მოუტანია და დაუტოვებია.დავით წერეთელი, მოგზაურობა პამირზე, თბ.: საქართველოს სსრ მეცნიერებათა აკადემია, 1953, გვ. 30 მდინარის ძველი სახელწოდებაა მუქსუ.

სქოლიო

კატეგორია:ტაჯიკეთის მდინარეები